Aguesta guèrra amiaue en era fòrça eveniments en un de solet, e fòrça singularitats; un gran ahèr de familha entara casa de Borbon; era rama de França ajudant e protegint ara de Madrid, ei a díder, executant un acte de primogenitura; ua tornada aparenta entàs nòstes tradicions nacionaus, complicada damb servitud e dependéncia des gabinets deth Nord; eth duc d’Angulema, cridat pes jornaus liberaus, er eròi d’Andujar, sarrant, en ua actitud trionfau, un shinhau contrariada pera sua mina pacifica, ath vielh terrorisme massa reau deth Sant Ofici en luta contra eth terrorisme quimeric des liberaus; es sans-culottes ressuscitadi damb gran terror des veudes dera noblesa ereditària eth nòm de descamisats; eth monarquisme opausant-se ath progrès, qualificat d’anarquia; es teories deth 89 interrompudes de ressabuda en sòn trabalh de sapa; un qu’ei pro!